PROUD เปิดตัว VI ARI มูลค่า 507 ลบ. ชูจุดเด่นธรรมชาติใจกลางเมือง
PROUD จัดโปรพิเศษส่งท้ายปี 65 เปิดตัวบ้านเดี่ยวลักชัวรี วี อารีย์ บนทำเลทองใจกลางอารีย์ซอย 3 โดดเด่นด้วยดีไซน์การออกแบบพื้นที่บ้าน ภายใต้คอนเซ็ปต์ “MODERN TROPICAL HOUSE” ห้อมล้อมด้วยธรรมชาติ โปร่ง โล่ง สบายแม้อยู่ใจกลางเมือง
PROUD จัดโปรพิเศษส่งท้ายปี 65 เปิดตัวบ้านเดี่ยวลักชัวรี วี อารีย์ บนทำเลทองใจกลางอารีย์ซอย 3 โดดเด่นด้วยดีไซน์การออกแบบพื้นที่บ้าน ภายใต้คอนเซ็ปต์ “MODERN TROPICAL HOUSE” ห้อมล้อมด้วยธรรมชาติ โปร่ง โล่ง สบายแม้อยู่ใจกลางเมือง
28 ธ.ค. 2565

บริษัท พราว เรียล เอสเตท จำกัด (มหาชน) หรือ PROUD ผู้พัฒนาอสังหาริมทรัพย์ระดับลักชัวรี เปิดเผยว่า บริษัทเตรียมเปิดโครงการแนวราบระดับลักชัวรีแห่งแรก ของ พราว เรียล เอสเตท โครงการ วี อารีย์ (VI ARI) บ้านเดี่ยวสุดเอ็กคลูซีฟเพียง 6 ยูนิต บนทำเลทอง ใจกลางอารีย์ ซ.3 ย่านศูนย์กลางเศรษฐกิจกรุงเทพฯ ราคาขายต่อหลังประมาณ 82 ล้านบาท มูลค่าโครงการรวม 507 ล้านบาท
สำหรับจุดเด่นของ โครงการ วี อารีย์ (VI ARI) คือการให้ความสำคัญในการออกแบบพื้นที่ภายในบ้าน ให้ทุกการใช้งานสอดคล้องไปกับการใช้ชีวิตที่หลากหลายได้อย่างสะดวกสบาย และมีความสุขได้ในทุก ๆ วัน ผู้สนใจซื้อ-จอง ภายในสิ้นปีนี้ รับสิทธิพิเศษในการ Customized ออกแบบและปรับเปลี่ยนพื้นที่บ้านให้ตอบโจทย์ไลฟ์สไตล์และการใช้งาน ตรงความต้องการของผู้อาศัย ตอกย้ำ ความมั่นใจในคุณภาพและรสนิยมในการออกแบบ ด้วยการร่วมมือกับบริษัท P49 ผู้เชี่ยวชาญงานออกแบบตกแต่งภายในอันดับต้น ๆ ของไทย และมีผลงานการออกแบบตกแต่งภายในให้กับบริษัทชั้นนำ ทั้งในและต่างประเทศมากว่า 25 ปี
โดย พราว เรียล เอสเตท ตอกย้ำจุดยืนการพัฒนาโครงการที่อยู่อาศัย ภายใต้แนวคิด“More Than Just Living”  ส่งต่อรูปแบบการใช้ชีวิตที่มากกว่าสู่ โครงการ วี อารีย์ (VI ARI) บ้านเดี่ยวลักชัวรี โดยนำนวัตกรรม VI GREEN CIRCULATION ส่งเสริมเรื่อง Net Zero ให้บ้านเป็นมิตรกับสิ่งแวดล้อม ด้วยเทคโนโลยี Solar cell, Food Waste Disposer และ Food Waste Composting Machine, ระบบ Home Automation ที่ให้ผู้อยู่อาศัยสามารถเชื่อมต่อกับระบบต่าง ๆ ภายในบ้านแบบออนไลน์ได้ โดยเฉพาะไฮไลท์ในเรื่องของระบบ Fresh air ที่มาพร้อมเซ็นเซอร์ตรวจจับปริมาณคาร์บอนไดออกไซด์ในบ้าน มาปลั๊กอินเพื่ออำนวยความสะดวกในการอยู่อาศัย และเน้นความเป็นส่วนตัวด้วย Gated Community ระบบรักษาความปลอดภัยตลอด 24 ชั่วโมง
นอกจากฟังก์ชั่นครบครัน โครงการนี้ยังโดดเด่นด้วยดีไซน์การออกแบบ ภายใต้คอนเซ็ปต์ “MODERN TROPICAL HOUSE” ที่แม้ใช้ชีวิตอยู่ใจกลางเมืองหลวง แต่ยังห้อมล้อมไปด้วยธรรมชาติ พร้อมการออกแบบให้พื้นที่กับแสงและลม เติมเต็มบรรยากาศภายในบ้าน โล่ง โปร่ง สบาย เหมาะกับการอยู่อาศัย
โดยโครงการ วี อารีย์ (VI ARI)  ถือเป็นโครงการบ้านเดี่ยวแรกจาก พราว เรียล เอสเตท ตอบโจทย์ไลฟ์สไตล์การอยู่อาศัยที่หลากหลาย ครบครันในทุกฟังก์ชันการใช้งานทั้งห้องนอน, ห้องครัว, ห้องทำงาน, ห้องนั่งเล่น ที่ลูกบ้านสามารถเลือกสรรค์งานออกแบบภายในพื้นที่บ้านได้เอง เพื่อให้พื้นที่พิเศษภายในบ้านสอดรับกับความต้องการและไลฟ์สไตล์ของผู้อยู่อาศัยอย่างแท้จริง